Rumba kihistu

Rumba kihistu (inglise keeles Rumba Formation) on siluri ajastu Adavere lademe kihistu.Kihistust Eesti Stratigraafia Komisjoni andmebaasis (vaadatud 07.04.2018) Seda hakkas esimesena eristama Erika Jürgenson aastal 1966.

Kihistu stratotüübiks oli Rumba jõe (Velise) süvend, mis on praeguseks hävinenud. Uueks stratotüübiks on Päri paemurd, laiendatud statotüübiks aga Kirikuküla puurauk. Kihistu on kõige paksem Paatsalu 527. puuraugus (19.6 m). Kihistu on nime saanud Rumba küla järgi.Stratigraafia terminoloogia

Kihistu koosneb peeneteralisest lubjakivist, milles esinevad vahekihtidena rohekas savine mergel ning  kollakasroheline metabentoniit. Kihistu moodustavad kaksteist settetsüklit, mis algavad merglite ja kildataoliste lubjakividega, mis lähevad üle puhta ja kõva lubjakivi kihtideks. Lääne pool kasvab kihistus savisisaldus, nii et Saaremaal moodustab kihistu põhiosa mergel. Kihistu on 15-19 meetri paksune. Kõige paksem on see keskosas, läänes ning idaosas muutub see õhemaks.Adavere Stage H. Heinsalu & V. Viira: Raukas, A., Teedumäe, A. (eds). 1997. Geology and Mineral Resources of Estonia. Estonian Academy Publishers, Tallinn. ISBN 9985-50-185-3.

Viited

Välislingid
Kihistust Eesti Stratigraafia Komisjoni andmebaasis

Kategooria:Eesti kihistud
Kategooria:Silur